ΕΛΛΗΝΙΚΗ ΔΗΜΟΚΡΑΤΙΑ ΜΟΣΧΑΤΟ,25/4/2018

NOMOΣ ΑΤΤΙΚΗΣ

ΔΗΜΟΣ ΜΟΣΧΑΤΟΥ-TAΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΠΡΟΜΗΘΕΙΩΝ

ΤΗΛ: 213 20 19 632

ΠΛΗΡ: Ελ. Κατσαντώνη

**ΠΡΟΣ**

Τον κ. Πρόεδρο και τα μέλη

της Οικονομικής Επιτροπής

**ΘΕΜΑ : Έγκριση πολυετούς δαπάνης και δέσμευση πίστωσης συνολικού ποσού 7.440,00€, για την Συντήρηση & Πιστοποίηση Ανελκυστήρων των Σχολικών κτηρίων Β ΄βάθμιας Εκπαίδευσης.**

**Κύριε Πρόεδρε,**

Η Δ/νση Τεχνικών Υπηρεσιών & Δόμησης, συνέταξε το από 23/3/2018 υπηρεσιακό σημείωμα (το οποίο σας επισυνάπτουμε), που αφορά την τεκμηρίωση για την Συντήρηση & Πιστοποίηση Ανελκυστήρων των Σχολικών κτηρίων Β’ βάθμιας Εκπαίδευσης. Η εργασία θα είναι διάρκειας δύο ετών από την υπογραφή του σχετικού συμφωνητικού, συνολικού προϋπολογισμού 7.440,00€, συμπεριλαμβανομένου Φ.Π.Α.,σύμφωνα με την υπ΄αρ.29/2018 μελέτη του παραπάνω Διεύθυνσης.

Για την ανάληψη υποχρεώσεων που προβλέπεται ότι θα βαρύνουν είτε τμηματικά, είτε εξ ολοκλήρου το επόμενο ή τα επόμενα οικονομικά έτη, στο άρθρο 67 παρ. 3  του [Ν 4270/14](http://www.nomotelia.gr/nservice20/docnavigate.asp?nomos=4270/14&typen=4), όπως αυτό αντικαταστάθηκε από την παρ. 22 του άρθρου 10 του Ν 4337/2015, αναφέρεται ότι : *Συγκεκριμένα, για τους δήμους, τις περιφέρειες και τα νομικά πρόσωπα αυτών που περιλαμβάνονται στους φορείς της γενικής κυβέρνησης, η ανάληψη των* ***πολυετών υποχρεώσεων*** *εγκρίνεται από το αρμόδιο κατά περίπτωση όργανο (οικονομική επιτροπή, δημοτικό ή διοικητικό συμβούλιο κ.λ.π.). Η* ***απόφαση κοινοποιείται στην εποπτεύουσα αρχή*** *και λαμβάνεται υπ’ όψη κατά τον έλεγχο του προϋπολογισμού καθενός από τα έτη, στα οποία εκτείνεται η δαπάνη.*

Με βάση τα παραπάνω, και λαμβάνοντας υπόψη το άρθρο 72 παρ. 1 περ. δ του Ν. 3852/10 «Πρόγραμμα Καλλικράτης», σύμφωνα με το οποίο προβλέπεται ότι η Οικονομική Επιτροπή αποφασίζει για την έγκριση δαπανών καθώς και τη διάθεση των πιστώσεων του προϋπολογισμού, καθώς και τις διατάξεις του Π.Δ. 80/2016, την με αριθ. 29/2018 μελέτη,

παρακαλούμε τη λήψη απόφασης έγκρισης της δαπάνης και δέσμευση πίστωσης**,** για την Συντήρηση & Πιστοποίηση Ανελκυστήρων των Σχολικών κτηρίων Β’ βάθμιας Εκπαίδευσης που κατανέμεται στα έτη 2018 και 2019 ως εξής:

- Το ποσό των **3.720,00€** που θα βαρύνει τον τρέχοντα προϋπολογισμό για το **έτος 2018** αναλύεται ως εξής:

* στον Κ.Α.: 70.7331.0001 με τίτλο «ΣΥΝΤΗΡΗΣΗ & ΕΠΙΣΚΕΥΗ ΣΧΟΛΙΚΩΝ ΚΤΙΡΙΩΝ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ Δ.Κ. ΜΟΣΧΑΤΟΥ» με το ποσό των 1.860,00€,
* στον Κ.Α.: 70.7331.0002 με τίτλο «ΣΥΝΤΗΡΗΣΗ & ΕΠΙΣΚΕΥΗ ΣΧΟΛΙΚΩΝ ΚΤΗΡΙΩΝ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗ Δ.Κ. ΤΑΥΡΟΥ » με το ποσό 1.860,00€,

-Το ποσό των **3.720,00€** που θα βαρύνει τον προϋπολογισμό **έτους 2019** αναλύεται ως εξής:

* στον Κ.Α.: 70.7331.0001 με τίτλο «ΣΥΝΤΗΡΗΣΗ & ΕΠΙΣΚΕΥΗ ΣΧΟΛΙΚΩΝ ΚΤΙΡΙΩΝ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ Δ.Κ. ΜΟΣΧΑΤΟΥ» με το ποσό των 1.860,00€,
* στον Κ.Α.: 70.7331.0002 με τίτλο «ΣΥΝΤΗΡΗΣΗ & ΕΠΙΣΚΕΥΗ ΣΧΟΛΙΚΩΝ ΚΤΗΡΙΩΝ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗ Δ.Κ. ΤΑΥΡΟΥ » με το ποσό 1.860,00€,

Με την έναρξη κάθε επόμενου οικονομικού έτους που αφορά στην υλοποίηση της δαπάνης αυτής, πρέπει να εκδοθούν και να καταχωρηθούν αμέσως και κατ' απόλυτη προτεραιότητα, οι αποφάσεις ανάληψης της παρούσας πολυετούς υποχρέωσης, κατά το μέρος που αφορούν στην εναπομείνασα πίστωση για τη δαπάνη που θα πραγματοποιηθεί εντός του έτους αυτού.

Η παρούσα απόφαση να κοινοποιηθεί στην οικεία Αποκεντρωμένη Διοίκηση Αττικής προκειμένου να λαμβάνεται υπόψη κατά τον έλεγχο νομιμότητας του προϋπολογισμού του οικονομικού έτους που αφορά η σχετική δαπάνη.

Η ΠΡΟÏΣΤΑΜΕΝΗ Η Δ/ΝΤΡΙΑ ΟΙΚΟΝΟΜΙΚΩΝ H ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ

ΥΠΗΡΕΣΙΩΝ ΥΠΗΡΕΣΙΩΝ

ΕΛ. ΚΑΤΣΑΝΤΩΝΗ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΙΚΗ ΚΑΡΑΒΙΑ