****

# **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ Μελέτη:**

**ΔΗΜΟΣ ΜΟΣΧΑΤΟΥ-ΤΑΥΡΟΥ**  **Συντήρηση Εφαρμογών Λογισμικού Τ.Υ.**

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ

Τμήμα Τεχνολογιών, Πληροφορικής **Προϋπολογισμός: 1.666,56 €**

και Επικοινωνιών (ΤΠΕ)

Κοραή 36 & Αγ. Γερασίμου, Τ.Κ.183.45

Τηλ.: 213-2019650

Fax: 210-9416154

e-mail: [mstamellos@0144.syzefxis.gov.gr](mailto:mstamellos@0144.syzefxis.gov.gr)

Πληροφορίες: κος Σταμέλλος Μιχάλης

**ΜΕΛΕΤΗ ΓΙΑ ΤΗΝ ΠΑΡΟΧΗ ΥΠΗΡΕΣΙΑΣ «ΣΥΝΤΗΡΗΣΗ ΕΦΑΡΜΟΓΩΝ ΛΟΓΙΣΜΙΚΟΥ Τ.Υ.»**

|  |  |
| --- | --- |
| ΕΚΤΙΜΩΜΕΝΗ ΑΞΙΑ ΣΥΜΒΣΗΣ | 1.344,00 € |
| Φ.Π.Α. (24%) | 322,56 € |
| ΣΥΝΟΛΙΚΗ ΔΑΠΑΝΗ | 1.666,56 € |
| ΧΡΗΜΑΤΟΔΟΤΗΣΗ | --- |
| Κ.Α. ΠΡΟΫΠΟΛΟΓΙΣΜΟΥ | 10.6266 |
| CPV | 72267100-0: Συντήρηση λογισμικού τεχνολογίας των πληροφοριών |
| ΑΡΙΘΜΟΣ ΜΕΛΕΤΗΣ | --- |
| ΤΡΟΠΟΣ ΕΚΤΕΛΕΣΗΣ | Απευθείας ανάθεση |

**ΠΕΡΙΕΧΟΜΕΝΑ**

* Τεχνική Έκθεση
* Τεχνικές Προδιαγραφές
* Προϋπολογισμός
* Συγγραφή υποχρεώσεων

1. **ΤΕΧΝΙΚΗ ΕΚΘΕΣΗ**

Η παρούσα μελέτη αφορά την παροχή υπηρεσίας για την **συντήρηση – αναβάθμιση εφαρμογής – προγράμματος λογισμικού,** τμημάτων που ανήκουν στην **Διεύθυνση Τεχνικών Υπηρεσιών και Δόμησης** (αναφορά της αρμοδιότητας του Δήμου βάσει του άρθρου 75 του Ν. 3463/06 και της σκοπιμότητας ή της λειτουργικής ανάγκης που εξυπηρετείται π.χ. την εύρυθμη λειτουργία της υπηρεσίας, την αποκατάσταση βλάβης ή την κάλυψη των αναγκών της υπηρεσίας κ.λπ.).

Η παρούσα υπηρεσία θα ανατεθεί με τη διαδικασία της **απευθείας ανάθεσης** σύμφωνα με τις διατάξεις του **Ν. 4412 / 2016** και ιδίως του άρθρου 118. Κριτήριο ανάθεσης είναι η πλέον συμφέρουσα από οικονομική άποψη προσφορά βάσει τιμής ή βάσει βέλτιστης σχέσης ποιότητας – τιμής.

Η εκτιμώμενη αξία της σύμβασης ανέρχεται στο ποσό των **1.344,00 €  πλέον Φ.Π.Α. 24%** ήτοι **συνολικού προϋπολογισμού 1.666,56 €** και θα βαρύνει τον **ΚΑ 10.6266** με **τίτλο «Συντήρηση εφαρμογών λογισμικού»** του προϋπολογισμού οικονομικού **έτους 2018.**

Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV), η ανωτέρω παροχή υπηρεσίας ταξινομείται με **CPV** υπό τον αριθμητικό κωδικό **«72267100-0: Συντήρηση λογισμικού τεχνολογίας των πληροφοριών».**

Για την πραγματοποίηση της παρούσας υπηρεσίας υπάρχει επαρκής, διαθέσιμη και εξειδικευμένη πίστωση στον προϋπολογισμό του Δήμου οικονομικού έτους 2018 και συγκεκριμένα στον κωδικό 30.6266.

Η παρούσα δαπάνη θα πληρωθεί από ιδίους πόρους του Δήμου.

1. **ΤΕΧΝΙΚΕΣ ΠΡΟΔΙΑΓΡΑΦΕΣ**

Η Τεχνική περιγραφή της παρούσας μελέτης αφορά το έτος 2018 και ειδικότερα τις ακόλουθες υπηρεσίες:

Την συντήρηση – αναβάθμιση και τεχνική υποστήριξη εφαρμογής λογισμικού και δη:

1. του **ACE ERP eCM Κατασκευή**, και
2. του **ACE ERP eCM Μελέτη / Κοστολόγηση**,

που έχουν εγκατασταθεί και λειτουργούν σε Τμήματα της Διεύθυνσης Τεχνικών Υπηρεσιών και Δόμησης του του Δήμου.

Οι παρεχόμενες υπηρεσίες θα πρέπει να είναι αρίστης ποιότητας και κατάλληλες για την βέλτιστη δυνατή λειτουργία του λογισμικού των υπηρεσιών του Δήμου Μοσχάτου-Ταύρου.

Αναλυτικότερα, η υποστήριξη θα πρέπει να περιλαμβάνει:

* Υποστήριξη (τηλεφωνική, μέσω ηλεκτρονικού ταχυδρομείου-μηνύματος (e-mail), ή με χρήση συστήματος απομακρυσμένης βοήθειας), για την επίλυση προβλημάτων που παρουσιάζονται κατά τη χρήση των προγραμμάτων. Η υποστήριξης θα γίνεται από το Τμήμα Υποστήριξης της αναδόχου εταιρείας τις εργάσιμες ημέρες και ώρες (Δευτέρα έως και Παρασκευή από 09:00 έως 17:00, εκτός εορτών και αργιών). Το όριο της συνολικής ετήσιας διάρκειας της υποστήριξης ανά υποσύστημα θα είναι είκοσι (20) ώρες.
* Αποκατάσταση της ομαλής λειτουργίας των προγραμμάτων, σε περίπτωση βλάβης που θα οφείλεται σε υπαιτιότητα της αναδόχου εταιρείας εντός χρονικού διαστήματος που καθορίζεται ανάλογα με την φύση του προβλήματος.
* Προτεραιότητα στην εξυπηρέτηση, έναντι πελατών χωρίς σύμβαση.
* Δυνατότητα αναβάθμισης ενός προγράμματος με την ισχυρότερη έκδοσή του, αν υπάρχει (για παράδειγμα από βασική έκδοση σε πλήρη), με μόνη επιβάρυνση την διαφορά τιμής των δύο εκδόσεων, όπως αυτή προκύπτει από τον τρέχοντα τιμοκατάλογο.
* Δωρεάν παραχώρηση, μέσω της ιστοσελίδας της αναδόχου εταιρείας ή μέσω αυτοματοποιημένης διαδικασίας αναβάθμισης, των νέων εκδόσεων των προγραμμάτων ή υποσυστημάτων που έχει προμηθευτεί ο Δήμος Μοσχάτου-Ταύρου.
* Δωρεάν παραχώρηση, μέσω της ιστοσελίδας της αναδόχου εταιρείας ή μέσω αυτοματοποιημένης διαδικασίας λήψης, των περιοδικών δεδομένων που χρησιμοποιούν τα προγράμματα για τη λειτουργία τους, όπως για παράδειγμα συντελεστές, τιμές, κ.λ.π.. Στα δεδομένα αυτά δεν θα περιλαμβάνονται οι βιβλιοθήκες (όπως για παράδειγμα οι αναλύσεις τιμών), οι οποίες θα τιμολογούνται κατά περίπτωση.
* Δωρεάν ενημέρωση, μέσω της ιστοσελίδας της αναδόχου εταιρείας ή μέσω αυτοματοποιημένης διαδικασίας, για νέα και εξελίξεις που σχετίζονται με το αντικείμενο των υποσυστημάτων του χρήστη.

1. **ΠΡΟΫΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή Υπηρεσίας/ών** | **Ποσότητα** | **Τιμή μονάδος** | **Εκτιμώμενη αξία** | **Φ.Π.Α.** | **Συνολική δαπάνη** |
| 1 | Συμβόλαιο υποστήριξης **ACE ERP eCM Κατασκευή**  (για 5 χρήστες). | 1 | 650,00 € | 650,00 € | 156,00 € | 806,00 € |
| 2 | Συμβόλαιο υποστήριξης **ACE ERP eCM Μελέτη / Κοστολόγηση**  (για 5 χρήστες). | 1 | 694,00 € | 694,00 € | 166,56 € | 860,56 € |
| **ΣΥΝΟΛΑ** | | | | **1.344,00 €** | **322,56 €** | **1.666,56 €** |

1. **ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο: Αντικείμενο παροχής υπηρεσίας**

Η παρούσα συγγραφή υποχρεώσεων αφορά την παροχή υπηρεσίας για την **συντήρηση – αναβάθμιση εφαρμογής – προγράμματος λογισμικού,** τμημάτων που ανήκουν στην **Διεύθυνση Τεχνικών Υπηρεσιών και Δόμησης.**

Εργοδότης θα ονομάζεται ο ΔΗΜΟΣ ΜΟΣΧΑΤΟΥ – ΤΑΥΡΟΥ και Ανάδοχος θα ονομάζεται ο οικονομικός φορέας στον οποίο θα ανατεθεί η εκτέλεση της υπηρεσίας, βάσει της προσφοράς του.

**Άρθρο 2ο: Ισχύουσες διατάξεις**

Η παροχή υπηρεσίας θα πραγματοποιηθεί σύμφωνα με τις διατάξεις:

1. του Ν.4412/16 *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*,
2. του Ν.3463/06 *«Κύρωση του Κώδικα Δήμων και Κοινοτήτων»* και ιδίως του άρθρου 209,
3. του Ν.3852/10 *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,*
4. του Ν.4270/14 *«Αρχές δημοσιονομικής διαχείρισης και εποπτείας (εν­σωμάτωση της Οδηγίας 2011/85/ΕΕ) – δημόσιο λογι­στικό και άλλες διατάξεις»,*
5. του Π.Δ. 80/16 *«Ανάληψη υποχρεώσεων από τους Διατάκτες»,*
6. του Ν.4013/11 «*Σύσταση Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Συμβάσεων και άλλες διατάξεις»,*
7. του Ν.3861/10 *«Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ”Πρόγραμμα Διαύγεια” και άλλες διατάξεις»,*
8. Ν. 2690/99 *«Κύρωση του κώδικα διοικητικής διαδικασίας και άλλες διατάξεις»,*
9. της παραγράφου Z’ του άρθρου 1 του Ν.4152/13 «Επείγοντα μέτρα εφαρμογής των νόμων 4046/2012, 4093/2012 και 4127/2013».

**Άρθρο 3ο: Έγγραφα της σύμβασης**

Τα έγγραφα της σύμβασης, κατά σειρά ισχύος, είναι:

* Το συμφωνητικό
* Η παρούσα μελέτη
* Η απόφαση ανάθεσης
* Η προσφορά του αναδόχου συμπεριλαμβανομένων των αποδεικτικών μέσων

**Άρθρο 4ο: Προϋποθέσεις συμμετοχής**

Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

**Άρθρο 5ο: Λόγοι αποκλεισμού**

Αποκλείεται από τη διαδικασία οποιοσδήποτε οικονομικός φορέας:

**5.1.** Εάν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ЕЕ С 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ЕЕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ЕЕ С 316 της 27.11.1995, σ. 48), η οποία κυρώθηκε με το ν. 2803/2000 (A' 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ЕЕ L 164 της 22.6.2002, σ. 3) ή ηθική αυτουργία ή συνεργεία ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ЕЕ L 309 της 25.11.2005, ο. 15), η οποία ενσωματώθηκε στην εθνική νομοθεσία με το ν. 3691/2008 (A' 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ЕЕ L 101 της 15.4.2011, ο. 1), η οποία ενσωματώθηκε στην εθνική νομοθεσία με το ν. 4198/2013 (A' 215).

**5.2** Εάν έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και εάν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης

Αν ο οικονομικός φορέας είναι Έλληνας πολίτης ή έχει την εγκατάσταση του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Ο αποκλεισμός παύει να εφαρμόζεται όταν ο οικονομικός φορέας εκπληρώσει τις υποχρεώσεις του είτε καταβάλλοντος τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους. Επίσης, κατά παρέκκλιση, από τον υποχρεωτικό αποκλεισμό εξαιρούνται οι οικονομικοί φορείς στην περίπτωση που ο αποκλεισμός θα ήταν σαφώς δυσανάλογος ιδίως όταν μόνο μικρά ποσά δεν έχουν καταβληθεί.

*(Εδώ αναφέρονται και οι λοιποί δυνητικοί λόγοι αποκλεισμού όπως ISO, χρηματοοικονομικά και τεχνικά κριτήρια κ.λπ. με παρουσίαση των αντίστοιχων δικαιολογητικών στο παρακάτω άρθρο «Αποδεικτικά Μέσα»).*

**Άρθρο 6ο: Αποδεικτικά Μέσα**

Ο ανάδοχος, πριν την έκδοση της απόφασης ανάθεσης, θα πρέπει να υποβάλλει τα αναφερόμενα στο παρόν άρθρο πιστοποιητικά, βεβαιώσεις και λοιπά αποδεικτικά μέσα εκτός και εάν τα έχει συνυποβάλλει με την προσφορά του.

Τα απαιτούμενα έγγραφα είναι τα ακόλουθα:

**6.1** Απόσπασμα του σχετικού μητρώου (για την περίπτωση 5.1), όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Η υποχρέωση προσκόμισης αφορά τα φυσικά πρόσωπα (ατομικές επιχειρήσεις), τους διαχειριστές στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, στις περιπτώσεις ανωνύμων εταιρειών (Α.Ε.).

Στις περιπτώσεις Συνεταιρισμών, αφορά στα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση αφορά στους νόμιμους εκπροσώπους τους.

**6.2** Πιστοποιητικό (για την περίπτωση 5.2), που εκδίδεται από την αρμόδια αρχή του οικείου κράτους – μέλους ή χώρας από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην:

α) καταβολή φόρων

β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα)

Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.

Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους -μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα ανωτέρω πιστοποιητικά ή ότι τα έγγραφα αυτά δεν καλύπτουν όλες τις περιπτώσεις.

Τα ανωτέρω αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).

Διευκρινίζεται ότι τα ζητούμενα δικαιολογητικά που έχουν εκδοθεί στην Ελλάδα, από το Δημόσιο, τους Ο.Τ.Α., τα Ν.Π.Δ.Δ., τα Δικαστήρια όλων των βαθμών κ.λπ. ως ορίζεται στο άρθρο 1 του Ν. 4250/2014, γίνονται δεκτά και σε ευκρινή φωτοαντίγραφα των πρωτοτύπων εγγράφων που εκδόθηκαν από τις υπηρεσίες και τους φορείς αυτούς ή των ακριβών αντιγράφων τους. Ομοίως, γίνονται δεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, καθώς και λοιπά φωτοαντίγραφα κατά τα οριζόμενα στον Ν. 4250/2014.

**Άρθρο 7ο: Εγγυητικές επιστολές**

Για την καλή εκτέλεση της σύμβασης, ο ανάδοχος οικονομικός φορέας που θα προκύψει **δεν απαιτείται** να υποβάλλει εγγυητική επιστολή (παρ. 1β’, άρθρο 72 του Ν.4412/16).

**Άρθρο 8ο: Ισχύς σύμβασης**

Το συμφωνητικό συντάσσεται με βάση τα έγγραφα της σύμβασης και τίθεται σε ισχύ από την ημερομηνία υπογραφής του

**Άρθρο 9ο: Χρόνος παράδοσης**

Τα παραδοτέα θα είναι τμηματικά *(εφόσον υπάρχουν)*. Ο ανάδοχος υποχρεούται να παραδώσει τις υπό εκτέλεση υπηρεσίες .

Για την εκτέλεση της υπηρεσίας εφαρμόζονται οι διατάξεις του Ν. 4412/2016 και ιδίως των άρθρων 200 – 205 και 216 – 220. Η παραλαβή των υπηρεσιών θα πραγματοποιηθεί από την κατά νόμο αρμόδια επιτροπή παραλαβής υπηρεσιών.

**Άρθρο 10ο: Σταθερότητα τιμών**

Η προσφερόμενη τιμή μονάδας θα δοθεί υποχρεωτικά σε «ευρώ». Η τιμή μονάδας της προσφοράς θα είναι σταθερή και αμετάβλητη κατά τη διάρκεια εκτέλεσης της σύμβασης και για κανένα λόγο και σε καμία αναθεώρηση δεν υπόκειται.

Στην τιμή περιλαμβάνεται κάθε απαιτούμενη δαπάνη της εργασίας απασχολούμενου προσωπικού και των ασφαλιστικών του εισφορών καθώς και οι νόμιμες κρατήσεις.

**Άρθρο 11ο: Πληρωμή αναδόχου**

Η πληρωμή θα γίνει εφάπαξ στο 100% της αξίας του εκτελεσθέντος συμβατικού αντικειμένου στο όνομα του αναδόχου, μετά την έκδοση των σχετικών παραστατικών και την υπογραφή των σχετικών πρωτοκόλλων παραλαβής από την αρμόδια επιτροπή παραλαβής εφόσον δεν διαπιστώθηκε καμιά απόκλιση ως προς την τεχνική περιγραφή των υπό εκτέλεση υπηρεσιών.

**Άρθρο 12ο: Τροποποίηση σύμβασης κατά τη διάρκειά της**

Η σύμβαση δύναται να τροποποιηθεί βάσει των οριζόμενων στο άρθρο 132 του Ν.4412/16.

**Άρθρο 13ο: Κρατήσεις**

Ο ανάδοχος υπόκειται σε όλες τις νόμιμες κρατήσεις, πλην του Φ.Π.Α. ο οποίος βαρύνει το Δήμο.

**Άρθρο 14ο: Επίλυση διαφορών**

Τυχόν διαφορές μεταξύ του εργοδότη και του αναδόχου, επιλύονται σύμφωνα με τα οριζόμενα στους Ν.3463/06, Ν.3852/10 και Ν.4412/16 καθώς και τυχόν παράλληλης σχετικής νομοθεσίας που είναι σε ισχύ.

**Ο Συντάξας Η Προϊσταμένη της Δ/νσης**

**Προϊστάμενος του Τμήματος Δ/ντρια Τεχνικών Υπηρεσιών &**

**ΤΠΕ Δόμησης**

**Μιχάλης Σταμέλλος Μαρία Γιαννικουρή**

**ΤΙΜΟΛΟΓΙΟ ΠΡΟΣΦΟΡΑΣ**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή Υπηρεσίας/ών** | **Ποσότητα** | **Τιμή μονάδος** | **Εκτιμώμενη αξία** | **Φ.Π.Α.** | **Συνολική δαπάνη** |
| 1 | Συμβόλαιο υποστήριξης **ACE ERP eCM Κατασκευή**  (για 5 χρήστες). | 1 |  |  |  |  |
| 2 | Συμβόλαιο υποστήριξης **ACE ERP eCM Μελέτη / Κοστολόγηση**  (για 5 χρήστες). | 1 |  |  |  |  |
| **ΣΥΝΟΛΑ** | | | |  |  |  |

ΥΠΟΓΡΑΦΗ

ΣΦΡΑΓΙΔΑ